אידי ישראלוביץ'

אידי ישראלוביץ' (נולד ב-1952) הוא השף והבעלים של מסעדת "אידי" באשדוד.

ביוגרפיה
אידי ישראלוביץ' נולד בבית החולים הסקוטי בטבריה להורים חקלאים מהמושבה כנרת, אמו מוצאה מטורקיה ואביו מרומניה. בהיותו בן ארבע עברה משפחתו לעכו, אחר-כך לנהריה, אחר-כך לאילת, וחזרה לנהריה ומגיל 17 הוא מתגורר באשדוד. בצבא שירת בחיל הים. בתום שירותו הצבאי עבד בתחילה בתחזוקת אוניות, ולאחר מכן כצולל בקו צינור אילת אשקלון במשך תריסר שנים ונהג לבשל דגים לחבריו במשמרת.

בשנת 1980 פתח ישראלוביץ' ביחד עם טלי אשתו מסעדה שהיו בה ארבעה שולחנות, ברובע ד' באשדוד, כעבור חודשים מספר סגר את המקום ושב לעבודת הצלילה. הפרויקט הבא שלו היה הקמת מסעדת "אשדוד הקטנה" וכעבור שנה עבר למקום אחר.

אידי ישראלוביץ' פתח את מסעדת "אידי", שהתמחתה בדגים, בשנת 1982. הוא פתח מקום בשם "התחנה" באשדוד, אחר-כך פתח את מסעדת "אידי" בהרצליה פיתוח וכעבור זמן מה סגר אותה. ב-1993 הקים מחדש את המסעדה באשדוד, ובשנת 1995 היא עברה למיקומה הנוכחי. בשנת 2000 פתח בצמוד למסעדת הדגים מסעדה בשם "האיטלקייה של אידי", הוא פתח גם בר-קפה במרינה של אשדוד.

ישראלוביץ' מייבא טונה מאינדונזיה, בבעלותו מפעל בו הוא משמר טונה ומכין סלט טונה, אותו הוא מוכר למעדניות.

יש לו פינה בתוכנית הבוקר של קשת.

תפריט המסעדה מורכב ממזטים, דגים ופירות ים מוכנים בפשטות. מרתף היין שלה מכיל אוסף גדול מאוד של יינות ישראלים, בצד מעט יינות זרים. המסעדה מעוטרת בחפצים מאוניות ישנות.

ספרו
 הדגים של אידי, הוצאת כנרת, 2006.

לקריאה נוספת

 "אידי", בתוך: חיליק גורפינקל, מסע קולינרי: מדריך מפה לטיולי אוכל, תל אביב, 2009, עמ' 220.

קישורים חיצוניים
 אתר מסעדת אידי
 אתר אידי במרינה
 מתכונים של אידי ישראלוביץ', באתר mako
 אידי ישראלוביץ', עכבר העיר
 רם פרייס סיטון, ביקורת מסעדה - אידי דגים, באתר נענע10, 25 בינואר 2012
 
 ירון לביא, אידי איש הים האיש ממסעדת 'אידי', מגזין "סיגר", ספטמבר 2006
 לילך רובין, מוסד: אידי, "על השולחן", גיליון 182
 מירה איתן, הלוחש לדגים, מגזין "יין, גורמה & אלכוהול", גיליון 145
 
 
 גלי וולוצקי, אי של יציבות, כלכליסט, 4 באפריל 2011
 גרדה גלזר, המוסד: אידי דגים, באתר וואלה, נובמבר 2011
 הילה אלפרט, אידי שב לשדה הקרב, באתר ישראל היום, 30 בנובמבר 2012
 

שפים ישראלים
אשדוד: אישים
ישראלים שנולדו ב-1952